
Rutine for å kvalitetssikre krav til fagmiljø tilknyttet studieprogrammene

Vedtatt av Studieutvalget 30.10.19

I forbindelse med arbeidet med internakkreditering av eksisterende studier har avdelingene utarbeidet oversikter over fagmiljø på avdelingen og tilknyttet studieprogrammene. 

Avdelingene må årlig oppdatere oversikter over fagmiljø knyttet til studiene. I den årlige gjennomgangen skal det vurderes om kravene til fagmiljø i tilsynsforskriftas §2-3 (2) og (4) er oppfylt for de enkelte studieprogrammene: 

(2) Fagmiljøet tilknyttet studietilbudet skal ha relevant utdanningsfaglig kompetanse
	(4) Minst 50 prosent av årsverkene tilknyttet studietilbudet skal utgjøres av ansatte i hovedstilling ved institusjonen. Av disse skal det være ansatte med førstestillingskompetanse i de sentrale delene av studietilbudet. I tillegg gjelder følgende krav til fagmiljøets kompetansenivå:


	a)
	For studietilbud på bachelorgradsnivå skal fagmiljøet tilknyttet studiet bestå av minst 20 prosent ansatte med førstestillingskompetanse.


	b)
	For studietilbud på mastergradsnivå skal 50 prosent av fagmiljøet tilknyttet studiet bestå av ansatte med førstestillingskompetanse, hvorav minst 10 prosent med professor- eller dosentkompetanse.


	c)
	For studietilbud på doktorgradsnivå skal fagmiljøet tilknyttet studiet bestå av ansatte med førstestillingskompetanse, hvorav minst 50 prosent med professor- eller dosentkompetanse.


Avdelingen skal oppsummere arbeidet i avdelingens årsrapport, og evt. vurdere tiltak dersom det er utfordringer med å dekke kravene til et fagmiljø knyttet til et studium. Konkrete behov må spilles inn i forbindelse med budsjettprosessen for kommende år.

De øvrige kravene til fagmiljø i §2-3 skal gjennomgås ved intern akkreditering av studieprogrammet, som normalt gjennomføres i forbindelse med ekstern evaluering av studieprogrammet.

